62018TJ0226_INF
Απόφαση του Γενικού Δικαστηρίου (όγδοο πενταμελές τμήμα)της 30ής Ιουνίου 2021 –Global Silicones Council κ.λπ. κατά Επιτροπής
(Υπόθεση T‑226/18)
«REACH – Επικαιροποίηση του παραρτήματος XVII του κανονισμού (ΕΚ) 1907/2006 όσον αφορά τους περιορισμούς στην παραγωγή, τη διάθεση στην αγορά και τη χρήση ορισμένων επικίνδυνων ουσιών, παρασκευασμάτων ή προϊόντων – Περιορισμοί στο οκταμεθυλοκυκλοτετρασιλοξάνιο (D4) και το δεκαμεθυλοκυκλοπεντασιλοξάνιο (D5) – Πρόδηλη πλάνη εκτιμήσεως – Παράρτημα XIII του κανονισμού 1907/2006 – Καθορισμός της βαρύτητας των αποδείξεων – Άρθρο 68 του κανονισμού 1907/2006 – Μη αποδεκτός κίνδυνος – Αναλογικότητα – Ουσιώδης τύπος»
1.
Προσέγγιση των νομοθεσιών – Καταχώριση, αξιολόγηση και αδειοδότηση των χημικών ουσιών – Κανονισμός REACH – Άκρως ανησυχητικές ουσίες – Διαδικασία προσδιορισμού – Διακριτική ευχέρεια των αρχών της Ένωσης – Περιεχόμενο – Δικαστικός έλεγχος – Όρια – Πρόδηλη πλάνη, κατάχρηση εξουσίας ή πρόδηλη υπέρβαση των ορίων της διακριτικής ευχέρειας
(Κανονισμός 1907/2006 του Ευρωπαϊκού Κοινοβουλίου και του Συμβουλίου, άρθρο 68)
(βλ. σκέψεις 73-76, 196, 205)
2.
Προσέγγιση των νομοθεσιών – Καταχώριση, αξιολόγηση και αδειοδότηση των χημικών ουσιών – Κανονισμός REACH – Περιορισμοί ισχύοντες για ορισμένες ουσίες – Θέσπιση νέων περιορισμών και τροποποίηση υφισταμένων περιορισμών – Εκτίμηση σε σχέση με την αρχή της αναλογικότητας – Εξουσία εκτιμήσεως του νομοθέτη – Τομέας που συνεπάγεται επιλογές πολιτικής, οικονομικής και κοινωνικής φύσεως – Δικαστικός έλεγχος – Όρια – Νομιμότητα ελλείψει μειονεκτημάτων δυσανάλογων προς τους επιδιωκόμενους σκοπούς
(Κανονισμός 1907/2006 του Ευρωπαϊκού Κοινοβουλίου και του Συμβουλίου, αιτιολογικές σκέψεις 87, 89 και 91 και άρθρο 1 § 1, και παράρτημα XVII)
(βλ. σκέψεις 223, 224, 226, 227, 230)
3.
Δίκαιο της Ευρωπαϊκής Ένωσης – Αρχές – Αρχές της δικαιολογημένης εμπιστοσύνης και της ασφάλειας δικαίου – Όρια – Λήψη μέτρου της Ένωσης ικανού να επηρεάσει τα συμφέροντα επιχειρηματία – Σώφρων και ενημερωμένος επιχειρηματίας που είναι σε θέση να προβλέψει τη λήψη του εν λόγω μέτρου – Σαφής και ακριβής προσδιορισμός των νομικών αποτελεσμάτων του κανονισμού REACH – Δεν υφίσταται παραβίαση των αρχών αυτών
(βλ. σκέψεις 263, 272, 277)
4.
Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα ακροάσεως – Περιεχόμενο – Ενδεχόμενο να θίγεται ένα πρόσωπο ατομικά από πράξη γενικής ισχύος – Απόρριψη
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41)
(βλ. σκέψεις 313-316)
5.
Πράξεις των οργάνων – Αιτιολογία – Υποχρέωση – Περιεχόμενο – Συνεκτίμηση του πλαισίου και του συνόλου των νομικών κανόνων που διέπουν το ζήτημα
(Άρθρο 296, εδ. 2, ΣΛΕΕ)
(βλ. σκέψεις 327-331)
Αντικείμενο
Προσφυγή βάσει του άρθρου 263 ΣΛΕΕ με αίτημα την ακύρωση του κανονισμού (ΕΕ) 2018/35 της Επιτροπής, της 13ης Ιουνίου 2017, για την τροποποίηση του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH), καθόσον αφορά το οκταμεθυλοκυκλοτετρασιλοξάνιο (D4) και το δεκαμεθυλοκυκλοπεντασιλοξάνιο (D5) (ΕΕ 2018, L 6, σ. 45).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Οι Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV και Elkem Silicones France SAS φέρουν τα δικαστικά τους έξοδα καθώς και τα έξοδα της Ευρωπαϊκής Επιτροπής.
3)
Η Ομοσπονδιακή Δημοκρατία της Γερμανίας, το Ηνωμένο Βασίλειο της Μεγάλης Βρετανίας και της Βόρειας Ιρλανδίας, το Ευρωπαϊκό Κοινοβούλιο, το Συμβούλιο της Ευρωπαϊκής Ένωσης, ο Ευρωπαϊκός Οργανισμός Χημικών Προϊόντων (ECHA) και η American Chemistry Council, Inc. (ACC) φέρουν τα δικαστικά τους έξοδα.